Source: https://www.riigiteataja.ee/akt/13195670
Timestamp: 2018-12-18 19:43:52+00:00

Document:
Teaduskompetentsi Nõukogu moodustamise kord ja töökord – Riigi Teataja
Teaduskompetentsi Nõukogu moodustamise kord ja töökord
Teaduskompetentsi Nõukogu moodustamise kord ja töökord - sisukord
§ 1 Teaduskompetentsi Nõukogu liikmed
§ 2 Nõukogu moodustamine
§ 5 Nõukogu istung
§ 6 Istungi protokoll
§ 7 Nõukogu otsustusvõimelisus
§ 8 Nõukogu otsus
§ 10 Nõukogu teenindamine
§ 11 Nõukogu finantseerimine
Vastu võetud 11.12.2001 nr 392
RT I 2001, 97, 615
jõustumine 21.12.2001
04.08.2005 RT I 2005, 43, 365 12.08.2005
18.06.2009 RT I 2009, 33, 216 01.09.2009
Määrus kehtestatakse « Teadus- ja arendustegevuse korralduse seaduse » § 10 punkti 4 alusel.
§ 1. Teaduskompetentsi Nõukogu liikmed
(1) Teaduskompetentsi Nõukogu (edaspidi nõukogu ) liikmeteks on omal alal tunnustatud teadlased.
(2) Nõukogu liikmeteks ei saa olla teadus- ja arendusasutuste rahaliste vahendite kasutamise eest vastutavad isikud.
(3) Nõukogu on 9-liikmeline.
(1) Nõukogu moodustab ja selle koosseisu kinnitab kuni kolmeks aastaks Vabariigi Valitsus haridus- ja teadusministri ettepanekul.
(2) Haridus- ja teadusministrile esitavad kandidaate nõukogu liikme kohale avalikõiguslike juriidiliste isikutena tegutsevate ülikoolide rektorid ja Eesti Teaduste Akadeemia.
(3) Haridus- ja teadusminister teeb esitatud kandidaatide hulgast valiku, arvestades erinevate teadus- ja arendustegevuse valdkondade esindatust ning järgmisi kriteeriume:
1) nõukogu igas järgmises koosseisus peab olema vähemalt ühe kolmandiku ulatuses uusi liikmeid;
2) üks ja sama isik ei tohi järjest nõukogu liige olla rohkem kui kuus aastat.
[RT I 2005, 43, 365 - jõust. 12.08.2005]
§ 4. [Kehtetu – RT I 2009, 33, 216 - jõust. 01.09.2009]
§ 5. Nõukogu istung
(1) Nõukogu töövorm on istung. Istungid toimuvad vähemalt neli korda aastas.
(3) Istungi päevakord koos teiste vajalike dokumentidega saadetakse nõukogu liikmetele vähemalt üks nädal enne istungi toimumist.
[RT I 2009, 33, 216 - jõust. 01.09.2009]
(5) Nõukogu esimehel, tema äraolekul aseesimehel, on õigus kutsuda päevakorras olevate küsimuste arutamiseks nõukogu istungist osa võtma nõukogu koosseisu mittekuuluvaid isikuid.
§ 6. Istungi protokoll
(1) Nõukogu istungid protokollitakse. Protokollile kirjutavad alla nõukogu esimees, tema äraolekul aseesimees, ja protokollija.
(2) Protokollija edastab nõukogu istungi protokolli koopiad ühe nädala jooksul pärast istungi toimumist kõikidele nõukogu liikmetele.
§ 7. Nõukogu otsustusvõimelisus
(1) Nõukogu on otsustusvõimeline, kui istungil osaleb vähemalt kuus nõukogu liiget, sealhulgas esimees, tema äraolekul aseesimees.
§ 8. Nõukogu otsus
(2) Nõukogu võtab otsused vastu avalikul hääletamisel 2/3 koosseisulise häälteenamusega.
(3) Teadusteema sihtfinantseerimise taotluse arutelust ja sihtfinantseerimise ettepaneku tegemise otsustamisest nõukogu istungil ei võta osa nõukogu liige, kes on teadusteema, mille sihtfinantseerimist taotletakse, juht või põhitäitja.
(4) Evalveerimise tulemuse kinnitamise ettepaneku tegemise otsustamisest nõukogu istungil ei võta osa nõukogu liige, kes on evalveeritavas teadus- ja arendustegevuse valdkonnas tegutseva rühma, mille evalveerimise tulemuse kinnitamise ettepaneku tegemist otsustatakse, liige.
(5) Nõukogu otsused, millega tehakse ettepanek haridus- ja teadusministrile õigusakti väljaandmiseks, esitatakse haridus- ja teadusministrile kahe nädala jooksul nende vastuvõtmisest.
Nõukogu esitab vähemalt üks kord kolme aasta jooksul oma tegevuse aruande haridus- ja teadusministrile ning Teadus- ja Arendusnõukogule.
§ 10. Nõukogu teenindamine
§ 11. Nõukogu finantseerimine
Nõukogu tegevust finantseeritakse riigieelarvest Haridus- ja Teadusministeeriumi eelarve kaudu selleks ettenähtud vahenditest.

References: § 1

§ 2

§ 5

§ 6

§ 7

§ 8

§ 10

§ 11
 § 10

§ 1

§ 4

§ 5

§ 6

§ 7

§ 8

§ 10

§ 11